cyanic-selkie/wikianc huggingface dataset:
ชนม์สวัสดิ์ อัศวเหม
การทำงาน
ชนม์สวัสดิ์ เป็นนักธุรกิจด้านอสังหาริมทรัพย์ ด้านธุรกิจการเกษตร และด้านน้ำมันเชื้อเพลิง เคยดำรงตำแหน่งประธานหอการค้าจังหวัดสมุทรปราการ และเขาเคยลงสมัครรับเลือกตั้งเป็นนายกองค์การบริหารส่วนจังหวัดสมุทรปราการ ต่อมาถูกสั่งปลดตามคำสั่งหัวหน้า คสช. เมื่อวันที่ 25 มิถุนายน พ.ศ. 2558
ชนม์สวัสดิ์ เคยเป็นกรรมการบริหารพรรคมหาชน เป็นกรรมการบริหารพรรคเพื่อแผ่นดิน ลงสมัครรับเลือกตั้งในปี 2550 แต่ไม่ได้รับเลือกตั้ง ต่อมาได้เป็นรองหัวหน้าพรรคเพื่อแผ่นดิน ในปี 2551 และในการเลือกตั้ง พ.ศ. 2562 เขาให้การสนับสนุนผู้สมัครจากพรรคพลังประชารัฐ
ชนม์สวัสดิ์ เคยถูกจำคุกในคดีทุจริตการเลือกตั้งสมาชิกสภาเทศบาลนครสมุทรปราการ ปี 2542 ซึ่งศาลฎีกาตัดสินเมื่อ 4 สิงหาคม พ.ศ. 2558 ต่อมาเขาได้รับการพระราชทานอภัยโทษตามมาตรา 8 (3) ของพระราชทานอภัยโทษพระราชกฤษฎีพระราชทานอภัยโทษ ซึ่งได้ลดวันต้องโทษ 1 ใน 4 ของโทษที่เหลือ เมื่อ 7 กันยายน พ.ศ. 2559
การเสียชีวิต
ชนม์สวัสดิ์ อัศวเหม เสียชีวิตวันศุกร์ที่ 31 มีนาคม พ.ศ. 2566 เมื่อเวลา 01.15 น. ที่โรงพยาบาลบุรีรัมย์ จังหวัดบุรีรัมย์จากโรคลมแดดขณะซ้อมแข่งรถ    ในการนี้พระบาทสมเด็จพระวชิรเกล้าเจ้าอยู่หัวพระราชทานน้ำหลวงอาบศพ และพลเอก ประวิตร วงษ์สุวรรณ เดินทางมาเป็นประธานในพิธีสวดพระอภิธรรม โดยมีผู้เข้าร่วม อาทิ สันติ พร้อมพัฒน์ ตรีนุช เทียนทอง ร้อยเอกธรรมนัส พรหมเผ่า ไพบูลย์ นิติตะวัน ปรียานุช ปานประดับ
ในวันที่ 4 เมษายน 2566 สุนทร ปานแสงทอง ชวน หลีกภัย อนุทิน ชาญวีรกูล ศุภมิตร ชิณศรี เข้าร่วมพิธีสวดพระอภิธรรม
นักองค์เภา (พระราชธิดาในพระนารายน์ราชารามาธิบดี)
นักองค์เภา (ราว พ.ศ. 2311—2372) เป็นพระราชธิดาในพระนารายน์ราชารามาธิบดี หรือนักองค์ตน ประสูติแต่สมเด็จพระภัควดี พระศรีสุชาดา ต่อมาได้ถวายตัวเข้ารับราชการเป็นบาทบริจาริกาในสมเด็จพระบวรราชเจ้ามหาสุรสิงหนาท
พระชนม์ชีพช่วงต้น
นักองค์เภา ประสูติเมื่อ พ.ศ. 2311 เป็นพระราชธิดาในพระนารายน์ราชารามาธิบดี (นักองค์ตน) ประสูติแต่พระอัครมเหสี พระนามว่า สมเด็จพระภัควดี พระศรีสุชาดา มหากระษัตรี บรมบพิตร (พระนามเดิม นักนางอี) โดยพระชนนีเป็นพระราชบุตรีของสมเด็จพระแก้วฟ้า (องค์ด้วง) ประสูติแต่พระแม่นางชื่อนักนางทา ธิดาพระยากระลาโหม (เมี้ยน) นักองค์เภามีพระเชษฐภคินีสองพระองค์คือ นักองค์เม็ญ (หรือเมน) ประสูติแต่สมเด็จพระภัควดี พระเอกกระษัตรี (พระนามเดิม นักนางบุบผาวดี) กับนักองค์อี ประสูติแต่นักนางแม้น และพระอนุชาคือ นักองค์เอง ประสูติแต่นักนางไชย
นักองค์เภาสืบเชื้อสายไทยจากปัยยิกาฝ่ายพระชนนีชื่อนักนางรอด บาทบริจาริกาในสมเด็จพระศรีธรรมราชาธิราช (นักองค์อิ่ม) บิดาของนักองค์ด้วง เมื่อครั้งประทับอยู่ในกรุงศรีอยุธยา
ลี้ภัยสู่กรุงสยาม
นักองค์เภามีพระประสูติการพระธิดาสองพระองค์คือ
นิวัตกรุงกัมพูชา
ราชพงษาวดารกรุงกัมพูชา ระบุว่า สมเด็จพระภัควดี พระศรีสุชาดา และนักองค์เภา เดินทางออกจากสยามเข้ากัมพูชาทางเมืองพระตะบอง แล้วเดินทางออกจากพระตะบองพร้อมกับเจ้าพระยาอภัยธิเบศร์ (แบน) เสด็จไปประทับที่พระตำหนักตำบลโพธิกำโบ (แปลว่า "โพธิปูน") ตั้งแต่ พ.ศ. 2349 และ พ.ศ. 2350 สมเด็จพระอุไทยราชาธิราชรามาธิบดี ตรัสใช้พระองค์แก้ว (ด้วง) และออกญาจักรี (แกบ) นำเครื่องราชบรรณาการไปถวายพระบาทสมเด็จพระพุทธยอดฟ้าจุฬาโลกมหาราชที่กรุงเทพมหานคร เพื่อขอรับสมเด็จพระปิตุจฉาคือนักองค์อีและนักองค์เภาที่ประทับอยู่กรุงสยามกลับคืนกรุงกัมพูชา เอกสารไทยระบุว่าพระบาทสมเด็จพระพุทธยอดฟ้าจุฬาโลกมหาราชไม่โปรดพระราชทาน เพราะ "มีพระองค์เจ้าอยู่ จะให้ออกไปมิได้มารดากับบุตรจะพลัดกัน" กล่าวคือมิทรงอนุญาตให้ทั้งนักองค์อีและนักองค์เภากับกรุงกัมพูชา ขณะที่เอกสารเขมรระบุว่า พระบาทสมเด็จพระพุทธยอดฟ้าจุฬาโลกมหาราชโปรดเกล้าพระราชทานให้ นักองค์เม็ญ นักองค์เภา และสมเด็จพระภัควดีพระเอกกระษัตรีกลับคืนเมืองเขมร เว้นแต่นักองค์อีที่คงให้อยู่กรุงเทพมหานครทั้งมารดาและพระราชบุตร
เรื่องราวของนักองค์เภาปรากฏอีกครั้งในเอกสารกัมพูชา ที่ระบุว่าเมื่อ พ.ศ. 2356 สมเด็จพระอุไทยราชาธิราชรามาธิบดีตรัสให้ขุนนางนำศุภอักษรและเครื่องบรรณาการทูลเกล้าถวายพระบาทสมเด็จพระพุทธเลิศหล้านภาลัยที่กรุงเทพมหานคร ซึ่งพระบาทสมเด็จพระพุทธเลิศหล้านภาลัยโปรดเกล้าฯ รับรองเป็นอย่างดี แล้วทรงพระกรุณาให้ขุนนางนำเหรียญเงิน 1,000 เหรียญ ข้าวเปลือก 100 เกวียน และผ้าแพรผ้าลายประทานแก่สมเด็จพระอุไทยราชาธิราชรามาธิบดี กับสมเด็จพระปิตุจฉา (เภา) และสมเด็จพระมารดา (โอด) วันแรม 5 ค่ำ เดือน 3 ปีจอ ฉศก 1176 ตรงกับ พ.ศ. 2357 สมเด็จพระท้าว (นักองค์เม็ญ) สมเด็จพระปิตุจฉา (พระองค์เภา) และสมเด็จพระมารดา (โอด) ได้เสด็จไปทรงเยี่ยมเล วัน เสวียต หรือองต๋ากุน ที่เมืองไซ่ง่อน เป็นเวลา 25 วัน แล้วจึงเสด็จกลับบันทายแก้ว และวันขึ้น 1 ค่ำ เดือน 12 ปีกุน สัปตศก ตรงกับ พ.ศ. 2358 สมเด็จพระท้าว (เม็ญ) สมเด็จพระมารดา (โอด) และสมเด็จพระปิตุจฉา (เภา) จะเสด็จไปเมืองเว้ แต่เมื่อถึงน่านน้ำเมืองไซ่ง่อน สมเด็จพระมารดาและสมเด็จพระปิตุจฉาทรงพระประชวร จึงเสด็จกลับกรุงเขมร สอดคล้องกับเอกสารของจอห์น ครอว์เฟิร์ด ที่เข้ามาเป็นทูตในสยามนั้นระบุว่า เมื่อเขาลงไปเมืองไซ่ง่อน ได้พบเจ้าหญิงเขมรที่เคยเข้ารับราชการเป็นพระชายาในกรุงเทพมหานครลงไปเมืองไซ่ง่อนพระองค์หนึ่ง เข้าใจว่าเจ้านายฝ่ายในพระองค์นั้นอาจเป็นนักองค์เภา
วันขึ้น 13 ค่ำ เดือน 4 ปีชวด อัฐศก ตรงกับ พ.ศ. 2359 สมเด็จพระอัยยิกา (เม็ญ) สมเด็จพระปิตุจฉา (เภา) และสมเด็จพระมารดา (โอด) ทรงเข้าร่วมพิธีแห่อัฐิ ทำบุญ และบรรจุอัฐิท่านยายมก พระอัยยิกาฝ่ายพระชนนีของสมเด็จพระอุไทยราชาธิราชรามาธิบดีที่เมืองกระแจะ แล้วเสด็จกลับเมืองบันทายแก้วในเดือน 5
นักองค์เภามีพระอาการประชวรและสิ้นพระชนม์ลงเมื่อ พ.ศ. 2372 สมเด็จพระอุไทยราชาธิราชรามาธิบดีทรงพระกรุณาโปรดเกล้าฯ ให้จัดงานพระราชทานเพลิงพระศพสมเด็จพระมารดา (โอด) และสมเด็จพระปิตุจฉา (เภา) พร้อมกัน แล้วแห่พระอัฐิไปบรรจุบนเขาพระราชทรัพย์ในปีเดียวกัน
มาร์ทีน คร็อกซอลล์
มาร์ทีน ซาราห์ คร็อกซอลล์ (Martine Sarah Croxall), FRGS (เกิด 23 กุมภาพันธ์ 1969) เป็นนักข่าวโทรทัศน์ชาวอังกฤษ และหนึ่งในผู้ประกาศข่าวหลักของช่องบีบีซีนิวส์
การศึกษา
คร็อแซอลล์เติบโตมาในหมู่บ้านสโทคโกลดิงในเมืองอิงคลีย์ มณฑลเลสเตอร์เชอร์ ประเทศอังกฤษ บิดาของเธอประกอบธุรกิจร้านจำหน่ายถุงน่องและชุดชั้นในคร็อกซอลล์ (Croxall Hosiery) เธอเข้าศึกษาที่โรงเรียนบะเบลคในคอเฟินทรี และจบการศึกษาด้านภูมิศาสตร์จากมหาวิทยาลัยลีดส์ด้วยวุฒิ BA ในปี 1990
อาขีพการงาน
คร็อกซอลล์เริ่มทำงานกับบีบีซีที่สถานีวิทยุบีบีซีเลสเตอร์ในปี 1991
ปัจจุบันเธอเป็นผู้ประกาศข่าวประจำของบีบีซีนิวส์ระหว่างเวลา 18:30 ถึงเที่ยงคืน สลับระหว่างวันพฤหัสบดี, วันศุกร์ และวันอาทิตย์
คร็อกซอลล์เป็นผู้ประกาศข่าวหลักของบีบีซีนิวส์ขณะรายงานข่าวเหตุโจมตีในปารีส เดือนพฤศจิกายน พ.ศ. 2558 ที่ซึ่งเธอได้รับการเชิดชูโดยนักข่าวชาวอเมริกัน เดวิด เฮนเดอร์ซัน
ในวันที่ 9 เมษายน 2021 คร็อกซอลล์เป็นผู้ประกาศข่าวของบีบีซีนิวส์ต่อกรณีเจ้าชายฟิลิป ดยุกแห่งเอดินบะระสิ้นพระชนม์ การรายงานข่าวของเธอได้รับการชื่นชมอย่างมากด้วยโทนและความเป็นมืออาชีพของเธอ
ชีวิตส่วนตัว
คร็อกซอลล์เป็นเฟลโลว์แห่งราชสมาคมภูมิศาสตร์
การสูญพันธุ์สมัยโฮโลซีน
การสูญพันธุ์สมัยโฮโลซีน (Holocene extinction) บางครั้งเรียกว่า การสูญพันธุ์ครั้งใหญ่ครั้งที่ 6 (sixth mass extinction) หรือ การสูญพันธุ์สมัยแอนโทรโปซีน (Anthropocene extinction) เป็น การสูญพันธุ์ครั้งใหญ่ของสปีชีส์ที่ยังดำเนินอยู่ในสมัยโฮโลซีน (ในช่วงหลังบางครั้งเรียกว่าสมัยแอนโทรโปซีน) เพราะผลจากกิจกรรมของมนุษย์  โดยครอบคลุมถึงการสูญพันธุ์ของพืช และสัตว์ในหลายวงศ์ เช่น สัตว์เลี้ยงลูกด้วยนม นก สัตว์เลื้อยคลาน สัตว์สะเทินน้ำสะเทินบก ปลา สัตว์ไม่มีกระดูกสันหลังจำนวนมาก เป็นต้น ด้วยความเสื่อมโทรมอย่างแพร่หลายของพื้นที่ที่มีความหลากหลายทางชีวภาพสูงอย่างพืดหินปะการังหรือป่าฝน เชื่อกันว่าการสูญพันธุ์ส่วนใหญ่อาจ ไม่ได้รับการบันทึก เพราะสปีชีส์เหล่านั้นยังไม่ได้รับการค้นพบในช่วงที่มันสูญพันธุ์ หรือไม่มีใครรับรู้การสูญพันธุ์ของมัน อัตราการสูญพันธุ์ของสปีชีส์ในปัจจุบันได้รับการประเมินว่าสูงกว่าอัตราการสูญพันธุ์ที่มีภูมิหลังจากธรรมชาติประมาณ 100 ถึง 1,000 เท่า
การสูญพันธุ์สมัยโฮโลซีนรวมถึงการหายไปของบรรดาสัตว์บกขนาดใหญ่ที่รู้จักกันในชื่อ เมกาเฟานา (megafauna) ซึ่งเริ่มต้นตั้งแต่ยุคน้ำแข็งครั้งสุดท้ายสิ้นสุดลง เมกาเฟานาที่อยู่นอกแผ่นดินใหญ่ของแอฟริกาซึ่งไม่ได้มีวิวัฒนาการร่วมกับมนุษย์ได้รับการพิสูจน์ว่ามีความอ่อนไหวมากต่อการล่าเหยื่อแบบใหม่ และหลายสปีชีส์สูญพันธุ์ไปไม่นานหลังมนุษย์ยุคแรกเริ่มขยายเผ่าพันธุ์และล่าสัตว์ไปทั่วโลก (สปีชีส์ในแอฟริกาหลายสปีชีส์สูญพันธุ์ไปในสมัยโฮโลซีน แต่เมกาเฟานาในแผ่นดินใหญ่ไม่ค่อยได้รับผลกระทบมากจนกระทั่งไม่กี่ร้อยปีที่ผ่านมา โดยมีกรณียกเว้นไม่กี่กรณี) การสูญพันธุ์เหล่านี้เกิดขึ้นในช่วงรอยต่อระหว่างสมัยไพลสโตซีนกับสมัยโฮโลซีน บางครั้งจึงเรียกว่าการสูญพันธุ์ยุคควอเทอร์นารี
ทฤษฎีที่โด่งดังที่สุดคือ มนุษย์ล่าสปีชีส์เกินความจำเป็น แม้ว่าจะยังมีการโต้แย้งว่าการล่าเหยื่อของมนุษย์มีผลต่อการสูญพันธุ์มากเพียงใด แต่การลดลงของสปีชีส์จำนวนหนึ่งก็มีความสัมพันธ์กันโดยตรงกับกิจกรรมของมนุษย์ เช่น เหตุการณ์การสูญพันธุ์ในนิวซีแลนด์และฮาวาย นอกจากมนุษย์แล้ว การเปลี่ยนแปลงสภาพภูมิอากาศอาจเป็นปัจจัยขับเคลื่อนอย่างหนึ่งของการสูญพันธุ์ของเมกาเฟานาโดยเฉพาะในช่วงสิ้นสุดสมัยไพลสโตซีน
ในทางนิเวศวิทยานั้น มนุษย์ถือเป็น "ผู้ล่าเหยื่อขั้นสุดทั่วโลก" (global superpredator) ที่ไม่เคยปรากฏขึ้นมาก่อน โดยมนุษย์ล่าผู้ล่าเหยื่ออันดับสูงสุด (apex predator) วัยผู้ใหญ่เป็นเหยื่อตลอดมาและส่งผลกระทบต่อโซ่อาหารทั่วโลก มีการสูญพันธุ์ของสปีชีส์ในผืนแผ่นดินและมหาสมุทรทุกแห่ง โดยมีตัวอย่างสำคัญอยู่ในแอฟริกา เอเชีย ยุโรป ออสเตรเลีย อเมริกาเหนือและใต้ และหมู่เกาะขนาดเล็ก ในภาพรวม การสูญพันธุ์สมัยโฮโลซีนมีส่วนเชื่อมโยงกับผลกระทบของมนุษย์ต่อสิ่งแวดล้อม การสูญพันธุ์นี้ยังดำเนินต่อไปในคริสต์ศตวรรษที่ 21 จากการบริโภคเนื้อสัตว์ การจับปลาเกินขนาด และการกลายเป็นกรดของมหาสมุทร การลดลงของประชากรสัตว์สะเทินน้ำสะเทินบก เป็นตัวอย่างหนึ่งของความหลากหลายทางชีวภาพที่ลดลงทั่วโลก การเติบโตของประชากรมนุษย์และการบริโภคต่อหัวที่มากขึ้นถูกมองว่าเป็นตัวขับเคลื่อนหลักของการลดลงนี้
รายงานการประเมินทั่วโลกว่าด้วยความหลากหลายทางชีวภาพและนิเวศบริการ ซึ่งองค์การวิทยาศาสตร์และนโยบายระหว่างรัฐบาลว่าด้วยความหลากหลายทางชีวภาพและนิเวศบริการแห่งสหประชาชาติตีพิมพ์เผยแพร่ใน ค.ศ. 2019 ได้ตั้งสมมุติฐานว่ามีพืชและสัตว์ประมาณ 1 ล้านสปีชีส์เผชิญกับการสูญพันธุ์ภายในไม่กี่ทศวรรษด้วยผลจากการกระทำของมนุษย์ ตามรายงานฉบับดังกล่าวซึ่งเป็นผลการศึกษาสุขภาพของโลกที่ครอบคลุมมากที่สุดเท่าที่เคยมีมานั้น การดำรงอยู่ของมนุษย์อย่างเป็นระเบียบได้รับผลกระทบจากการทำลายระบบที่สนับสนุนสิ่งมีชีวิตบนโลกอย่างรวดเร็วขึ้นเรื่อย ๆ
โนรานีซา อีดริซ
โนร์ อานีซา บินตี ฮาจี อีดริซ (Nor Aniza binti Haji Idris) หรือ โนรานีซา อีดริซ (Noraniza Idris) เป็นนักร้องหญิงชาวมาเลเซีย เธอได้รับสมญานามในประเทศว่า ราชินีเพลงป็อป เธอมีชื่อเสียงอย่างดีในแนวเพลง อีรามามาเลเซีย ซึ่งเป็นการนำแนวดนตรีพื้นเมืองมาผสมผสานกับเพลงป็อปแถบตะวันตก เนื้อหาเพลงของเธอส่วนใหญ่มีพื้นฐานมาจากดนตรีมลายูดั้งเดิม เพลงของเธอที่เป็นรู้จักและมีชื่อเสียงทั้งในประเทศมาเลเซียและประเทศเพื่อนบ้าน เช่น ซีจันตุงฮาตี, ดีกีร์ปูเตอรี (นำทำนอง ลิเกบารัต อันเป็นดนตรีพื้นบ้านมาประยุกต์) เป็นต้น
ประวัติ
เธอเกิดเมื่อวันที่ 27 สิงหาคม พ.ศ. 2511 ที่รัฐยะโฮร์ เริ่มเข้าสู่วงการบันเทิงและเริ่มร้องเพลงจากการชนะเลิศการประกวดร้องเพลงทางสถานีวิทยุโทรทัศน์แห่งมาเลเซีย เมื่อ พ.ศ. 2528
ชีวิตส่วนตัว
เธอสมรสครั้งแรกกับโมฮามัด เฟาซี อะฮ์มัด ตาจุดดีน ซึ่งเป็นนักร้องเมื่อวันที่ 31 มีนาคม พ.ศ. 2531 ต่อมาทั้งคู่ได้หย่ากันในปี พ.ศ. 2549 และเธอสมรสใหม่แบบไม่เปิดเผยในปี พ.ศ. 2551 กับนักธุรกิจคนหนึ่ง แต่ก็ได้หย่าขาดกันหลังสมรสเพียง 45 วัน หลังจากนั้น เธอจึงสมรสครั้งที่สาม กับหนุ่มหม้ายจากสิงคโปร์ ในช่วงปลายเดือนกันยายน พ.ศ. 2554
วัดเจริญสุขาราม (จังหวัดสมุทรสาคร)
วัดเจริญสุขาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางกระเจ้า อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 44 ไร่ มีที่ธรณีสงฆ์ จำนวน 1 แปลง เนื้อที่ 4 ไร่ 1 งาน 40 ตารางวา
ประวัติ
วัดเจริญสุขารามสร้างเมื่อ พ.ศ. 2435 โดยตระกูลปั้นอุดมและตระกูลมิลาวรรณได้ยกที่ดินถวายให้วัด จำนวน 5 ไร่ เพื่อสร้างสำนักสงฆ์ชื่อ วัดบางไผ่เตี้ย ตั้งชื่อวัดตามสภาพชุมชนที่ชาวบ้านอยู่อาศัยที่มีกอไผ่เตี้ย ๆ ขึ้นอยู่เป็นจำนวนมาก ต่อมาภายหลังหลวงพ่อแง อดีตเจ้าอาวาส ได้เปลี่ยนชื่อเป็นทางการว่า "วัดเจริญสุขาราม" ซึ่งหมายถึง "เติบโตแบบพอดีพองาม"
ในสมัยพระอาจารย์กั่ง เป็นเจ้าอาวาส ได้ทำการก่อสร้างเสนาสนะขึ้นเป็นอาคารไม้มุงจาก จนพระอธิการสมาน สุทธิวโส มาปกครองวัด ได้ก่อสร้างเสนาสนะขึ้นใหม่และต่อเติมเสนาสนะที่ยังก่อสร้างค้างอยู่ วัดได้รับพระราชทานวิสุงคามสีมา เมื่อ พ.ศ. 2491
อาคารเสนาสนะ
อุโบสถโบราณสร้างด้วยไม้สักทั้งหลัง หลวงพ่อสาย อดีตเจ้าอาวาส ให้อนุรักษ์ไว้ถึงแม้อุโบสถจะถูกน้ำท่วมเป็นประจำ ต่อมาท่านจึงได้ทำการยกอุโบสถสูงขึ้นให้พ้นน้ำ โดยใช้วิธีดีดยกพระอุโบสถขึ้นมา เมื่อยกอุโบสถแล้วปรากฏว่า มีพื้นที่ข้างล่างของอุโบสถว่าง จึงทำเป็นที่สำหรับให้สาธุชนเดินลอดอุโบสถ เพราะเชื่อว่าการเดินลอดโบสถ์จะเป็นการขับสิ่งอัปมงคล
ศาลาการเปรียญ กว้าง 40 เมตร ยาว 80 เมตร สร้างเมื่อ พ.ศ. 2526 เป็นอาคารไม้ กุฏิสงฆ์ จำนวน 6 หลัง เป็นอาคารครึ่งตึกครึ่งไม้ วิหาร กว้าง 7 เมตร ยาว 14 เมตร เป็นอาคารไม้ และศาลาอเนกประสงค์ กว้าง 6 เมตร ยาว 50 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก
วัดเพรางาย
วัดเพรางาย [เพฺรา-งาย] เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านนาหลวง ตำบลหนองเพรางาย อำเภอไทรน้อย จังหวัดนนทบุรี มีที่ดินตั้งวัดเนื้อที่ 22 ไร่ ปัจจุบันพระครูนนทบวรศาสนกิจ (บวรภัค ฐานวโร) ดำรงตำแหน่งเจ้าอาวาส
วัดเพรางายได้รับอนุญาตสร้างวัดเมื่อ พ.ศ. 2468 ได้ชื่อว่า "วัดเพรางาย" ตามชื่อตำบลที่ตั้งวัด แต่ชาวบ้านนิยมเรียกว่า วัดตาเพ็ชร คงเป็นเพราะผู้สร้างมีชื่อว่า "เพ็ชร" วัดได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 15 มกราคม พ.ศ. 2511
ปูชนียวัตถุที่สำคัญของวัดเพรางายมี พระพุทธทีปฏิมากรณ์ เนื้อโลหะ ปางมารวิชัย พระประธานในอุโบสถ เนื้อโลหะ สร้างเมื่อปี 2507 โดยพระครูนนทปรีชา (เปลี่ยน ชุตินฺธโร) วัดละหาร หลวงพ่อสมปรารถนาพระพุทธรูปหน้าอุโบสถ เนื้อโลหะ ปางมารวิชัย สร้างเมื่อปี 2510 หลวงพ่อสัมฤทธิ์ เนื้อโลหะสัมฤทธิ์ ปางประทานพร ประดิษฐานอยู่ภายในศาลาหลวงปู่เฉื่อย สร้างเมื่อปี 2563 รูปเหมือนหลวงปู่เฉื่อย อดีตเจ้าอาวาสวัดเพรางายรูปที่ 4 เนื้อโลหะ สร้างโดยพระครูบวรนนทการ และครอบครัวพิมพา เมื่อปี 2534 ปัจจุบันประดิษฐานอยู่ภายในศาลาหลวงปู่เฉื่อย รูปเหมือนพระครูบวรนนทการ(บุญนาค ปวโร) อดีตเจ้าอาวาสวัดเพรางายรูปที่ 9 เนื้อโลหะ สร้างโดยพระครูนนทบวรศาสนกิจและคณะศิษย์พระครูบวรนนทการ สร้างเมื่อปี 2558 ประดิษฐานอยู่ภายในศาลาหลวงปู่เฉื่อย และอัฐิพระอธิการเพ็ง อัฐิพระครูบวรนนทการ ประดิษฐานอยู่ภายในศาลาการเปรียญหลังเก่า
จอมลุยทะเลคลั่ง
จอมลุยทะเลคลั่ง (海猿 (Umizaru); ความหมาย: "ลิงทะเล") เป็นมังงะของชูโฮ ซะโต ซึ่งจัดทำโดยโชงากูกังในวีคลียังซันเดย์ตั้งแต่ ค.ศ. 1998 ถึง 2001 โยอิชิ โคโมริ ได้รับเครดิตจากแนวคิดดั้งเดิมของซีรีส์นี้ และเขายังทำการวิจัยเพื่อทำให้ซีรีส์มีความน่าเชื่อถือมากขึ้น
ซีรีส์นี้เน้นไปที่ตัวละครเอกที่ชื่อเซนซากิ ไดสุเกะ ผู้เป็นเจ้าหน้าที่ในหน่วยยามฝั่งญี่ปุ่น และบอกเล่าเรื่องราวของการช่วยเหลือเรืออัปปาง รวมถึงเหตุการณ์อื่น ๆ ที่หน่วยยามฝั่งมีบทบาท ซึ่งโครงเรื่องในซีรีส์มาจากเหตุการณ์และอุบัติเหตุที่เกิดขึ้นจริงในขณะที่กำลังเขียนมังงะ (คล้ายกับแท็กไลน์ "ฉีกจากพาดหัวข่าว" ที่ซีรีส์ลอว์แอนด์ออร์เดอร์ต่าง ๆ ใช้)
มังงะดังกล่าวได้รับการดัดแปลงเป็นรายการพิเศษความละเอียดสูงของเอ็นเอชเคสองภาค, ภาพยนตร์สี่ภาค และซีรีส์ละครหนึ่งภาค
วัดบางขุด
วัดบางขุด เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ มีที่ธรณีสงฆ์ จำนวน 2 แปลง เนื้อที่ 30 ไร่
วัดบางขุดตั้งเมื่อ พ.ศ. 2420 ชาวบ้านบริเวณนั้นทำนาเกลือ เมื่อถึงวันพระหรือเทศกาลต่าง ๆ จะไปทำบุญ วัดก็อยู่ห่างไกลมาก จึงปรึกษาและสร้างสำนักสงฆ์ขึ้นมาและให้ชื่อว่า วัดบางคลองขุด ต่อมาเปลี่ยนมาเป็น "วัดบางขุด" วัดได้รับพระราชทานวิสุงคามสีมา เมื่อวันที่ 27 สิงหาคม พ.ศ. 2544 เขตวิสุงคามสีมา กว้าง 25 เมตร ยาว 40 เมตร เมื่อปี พ.ศ. 2559 ได้ขุดพบพระพุทธรูป ปางมารวิชัย หน้าตักกว้าง 9 นิ้ว สูง 13 นิ้ว และพระพุทธรูปปางประทานพร ขนาดสูง 16 นิ้ว ที่บริเวณข้างโบสถ์ จำนวน 2 องค์ ปัจจุบันเก็บไว้ที่อุโบสถ
อาคารเสนาสนะที่สำคัญ ได้แก่ อุโบสถ กว้าง 25 เมตร ยาว 40 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้น ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2520 เป็นอาคารไม้ 2 ชั้น หอสวดมนต์ กว้าง 8 เมตร ยาว 15 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 13 หลัง เป็นอาคารไม้ วิหาร กว้าง 8 เมตร ยาว 15 เมตร เป็นอาคารคอนกรีตเสริมเหล็ก สร้างเมื่อ พ.ศ. 2529 ศาลาอเนกประสงค์ กว้าง 15 เมตร ยาว 20 เมตร สร้างเมื่อ พ.ศ. 2511 เป็นอาคารไม้ ชั้นเดียว และศาลาบำเพ็ญกุศล จำนวน 1 หลัง สร้างด้วยไม้
วัดโพธิ์ทองล่าง
วัดโพธิ์ทองล่าง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 4 ไร่ 3 งาน 20 ตารางวา
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2523 ศาลาการเปรียญ สร้างเมื่อ พ.ศ. 2508 เป็นอาคารคอนกรีตเสริมเหล็กทรงไทยช่อฟ้าใบระกา 2 ชั้น ภายในประดิษฐานพระประธานปางมารวิชัย สร้างเมื่อ พ.ศ. 2500 หอสวดมนต์ สร้างเมื่อ พ.ศ. 2529 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารตึกครึ่งไม้ครึ่งและอาคารคอนกรีตเสริมเหล็ก วิหาร สร้างเมื่อ พ.ศ. 2544 เป็นอาคารคอนกรีตเสริมเหล็ก และศาลาอเนกประสงค์ สร้างเมื่อ พ.ศ. 2544 เป็นอาคารคอนกรีตเสริมเหล็ก นอกจากนั้นยังมีโครงการจัดสร้างพระเจดีย์บรรจุพระบรมธาตุและอัฐิธาตุบูรพาจารย์
ปูชนียวัตถุสำคัญคือ รูปหล่ออดีตเจ้าอาวาส 2 รูป คือ หลวงปู่เชย จนฺสิริ และหลวงปู่ใจ หล่อด้วยทองเหลือง รูปหล่อหลวงปู่สุข เกสโร วัดปากคลองมะขามเฒ่า หล่อด้วยทองเหลือง พระพุทธรูปปางมารวิชัย จีวรลายดอกพิกุล สมัยรัตนโกสินทร์ตอนต้น และพระพุทธรูปปางห้ามสมุทร จีวรลายดอกพิกุล สมัยรัตนโกสินทร์ตอนต้น
ความสัมพันธ์ไทย–ฮ่องกง
ความสัมพันธ์ไทย–ฮ่องกง เป็นความสัมพันธ์ทวิภาคีระหว่างประเทศไทยและฮ่องกง
ความสัมพันธ์อย่างเป็นทางการ
ประเทศไทยมีสถานกงสุลใหญ่ในอ่องกง ในชื่อสถานกงสุลใหญ่ ณ เมืองฮ่องกง ซึ่งเป็นส่วนหนึ่งของของคณะทูตในต่างประเทศ สถานกงสุลใหญ่ดังกล่าวตั้งอยู่ ณ อาคารเลขที่ 8 คอตตอนทรีไดร์ฟ เซนทรัล เกาะฮ่องกง ทั้งนี้ ฮ่องกงมีสิทธิในการปกครองตนเองย่างเต็มที่ในการดำเนินความสัมพันธ์ทางการค้าภายนอก ตลอดจนความสัมพันธ์ในหลากหลายสาขาที่เหมาะสม
ฮ่องกงมีตัวแทนโดยสำนักงานเศรษฐกิจและการค้าฮ่องกงประจำประเทศสิงคโปร์ในประเทศสมาชิกสมาคมประชาชาติแห่งเอเชียตะวันออกเฉียงใต้ รวมทั้งประเทศไทย สำนักงานดังกล่าวได้รับสิทธิพิเศษและความคุ้มกันบางประการจากรัฐบาลเจ้าภาพที่เกี่ยวข้องเพื่ออำนวยความสะดวกให้สำนักงานปฏิบัติหน้าที่โดยไม่มีการแทรกแซง โดยทั่วไปแล้ว สิทธิพิเศษและความคุ้มกันที่สำนักงานได้รับส่วนใหญ่ รวมถึงการไม่สามารถล่วงล้ำสถานที่ได้, การติดต่อทางจดหมาย, บันทึกสำคัญ และเอกสารอย่างเป็นทางการ ตลอดจนการยกเว้นสถานที่และตัวแทนจากการเสียภาษี หลังจากการลงนามความตกลงการค้าเสรีระหว่างฮ่องกงและสมาคมประชาชาติแห่งเอเชียตะวันออกเฉียงใต้ในเดือนพฤศจิกายน ค.ศ. 2017 รัฐบาลฮ่องกงประกาศว่าจะจัดตั้งสำนักงานเศรษฐกิจและการค้าในประเทศไทยเพื่ออำนวยความสะดวกในการทำงานร่วมกันระหว่างทั้งสองฝ่าย
เชิงพาณิชย์และสังคม
ฮ่องกงเป็นตลาดส่งออกที่ใหญ่เป็นอันดับห้าของไทยใน ค.ศ. 2014 ในขณะที่ไทยเป็นตลาดส่งออกที่ใหญ่เป็นอันดับที่ 16 ของฮ่องกง ซึ่งฮ่องกงได้ครอบครองตลาดส่งออกของไทย 5 เปอร์เซ็นต์ ในขณะที่ไทยได้มีส่วน 0.8 เปอร์เซ็นต์จากข้อมูลของฮ่องกง
คนไทยประมาณ 30,000 คนอาศัยอยู่ในฮ่องกง ในจำนวนนั้นหลายคนทำงานเป็นแม่บ้าน ส่วนประเทศไทยเป็นสถานที่พักผ่อนยอดนิยมสำหรับชาวฮ่องกง นอกจากนี้ สภาธุรกิจไทย–ฮ่องกง ได้มีเบอร์นาร์ด ชาญวุฒิ ชาน เป็นประธาน ซึ่งเป็นสภาธุรกิจชั้นนำของไทยในฮ่องกง
โกปปาอีตาเลีย 2021 นัดชิงชนะเลิศ
โกปปาอีตาเลีย 2021 นัดชิงชนะเลิศ เป็นการตัดสินหาผู้ชนะของ โกปปาอีตาเลีย ฤดูกาล 2020–21 ซึ่งเป็นการแข่งขันฟุตบอลถ้วยหลัดของประเทศอิตาลีเป็นฤดูกาลที่ 74 ระหว่างอาตาลันตา พบกับยูเวนตุส จะลงเล่นในวันที่ 19 พฤษภาคม ค.ศ. 2021 ณ สนามกีฬามาเปอี – ซิตตา เดล ตริโคโลเร ในเรจโจเอมีเลีย
ผู้ชนะในนัดนี้จะได้สิทธิ์อัตโนมัติในการเข้าสู่รอบแบ่งกลุ่มของ ยูฟ่ายูโรปาลีก ฤดูกาล 2021–22 และยังจะได้ลงเล่นซูแปร์โกปปาอีตาเลียนา พบกับทีมชนะเลิศ เซเรียอา ฤดูกาล 2020–21 อินเตอร์มิลาน
เส้นทางสู่นัดชิงชนะเลิศ
หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงจะขึ้นมาเป็นชื่อแรก (H: เหย้า; A: เยือน).
รายละเอียด
กฏ-กติกา
เหตุเพลิงไหม้ที่ภูเขาโต๊ะ พ.ศ. 2564
'''เหตุเพลิงไหม้ภูเขาโต๊ะ ปี พ.ศ. 2564 (2021 Table Mountain fire) หรือชื่ออื่น ๆ เหตุเพลิงไหม้อนุสรณ์สถานโรดส์ (Rhodes Memorial fire) หรือ เหตุเพลิงไหม้นิวแลนดิส''' (Newlands fire) เป็นเพลิงไหม้ครั้งใหญ่ที่เริ่มต้นในวันที่ 18 เมษายน 2021 ในพื้นที่ของอุทยานแห่งชาติภูเขาโต๊ะและพื้นที่โดยรอบ รวมถึงย่านนิวแลนดิส, โรสแบงค์, มาวบรี และ รอนเดอบอชในเมืองเคปทาวน์ ประเทศแอฟริกาใต้ พื้นที่ที่ได้รับผลกระทบได้แก่ภูเขาโต๊ะ รวมถึงบริเวณอนุสรณ์สถานโรดส์ ที่ซึ่งมีภัตตาคารหนึ่งแห่งเสียหายทั้งหลัง, พื้นที่วิทยาเขตตอนบน (Upper Campus) ของมหาวิทยาลัยเคปทาวน์ (UCT) ที่ซึ่งหอสมุดแจ็กเกอร์ หอสมุดรวบรวมเอกสารพิเศษ (Special Collections library) และกังหันลมมอสเทิร์ท ถูกทำลายทั้งหมด
กังหันลมมอร์สเติร์ต
ประวัติ
กังหันลมนี้สร้างขึ้นในราวป่ 1796 เพื่อเป็นกังหันสีส่วนเอกชนของฟาร์ม 'Welgelegen' ซึ่งมี Gysbert van Renen เป็นเจ้าของ ต่อมาภายหลังเขาเสียชีวิต กังหันลมนี้จึงถูกตั้งชื่อของตามลูกเขยของเขา Sybrand Mostert หลังจากเปลี่ยนมือหลายครั้ง กังหันถูกทิ้งให้ทรุดโทรมลงในช่วงสงครามโลกครั้งที่สอง กระทั่งในปี 1986 ซึ่งใบพัดชำรุดจนหักลงมากองบนพื้นดิน ภายหลังความพยายามในการทำนุบำรุงและอนุรักษ์กังหันนี้โดยสมาคมสถาปัตยกรรมท้องถิ่นแห่งชาติ (The Vernacular Architecture Society of South Africa) ได้มีการก่อตั้งกลุ่มมิตรสหายแห่งกังหันลมมอสเติร์ต (Friends of Mostert's Mill) ขึ้นในปี 1993
อนุสรณ์สถานโรดส์
อนุสรณ์สถานโรดส์ (Rhodes Memorial) เป็นอนุสรณ์สถานที่ตั้งอยู่บนยอดเขาเดวิล เคปทาวน์ ประเทศแอฟริกาใต้ เพื่อระลึกถึงนักการเมืองแอฟริกาใต้ ผู้เป็นชาวอังกฤษโดยกำเนิด เซซิล จอห์น โรดส์ (1853–1902) ผลงานออกแบบโดยเซอร์เฮอร์เบิร์ท เบเคอร์
ที่ตั้งของอนุสรณ์สถานเป็นส่วนหนึ่งของที่ดินที่โรดส์ยกให้รัฐบาลหลังเสียชีวิต ที่ดินส่วนอื่น ๆ ในปัจจุบันเป็นวิทยาเขตอัพเพอร์ของมหาวิทยาลัยเคปทาวน์และสวนพฤกษศาสตร์เคิร์สเตนบอช
การทำลาย
ในเดือนกันยายน 2015 รูปปั้นบรอนซ์ท่อนบน (bronze bust) ของโรดส์ในอนุสรณ์สถานถูกทำลายโดยตัดเอาส่วนจมูกของรูปปั้นออก พร้อมกราฟฟิตีระบุว่าโรดส์เป็น "Racist (ผู้เหยียดสีผิว), thief (ขโมย), [และ] murderer (ฆาตกร)" ต่อมาส่วนจมูกได้ถูกซ่อมแซมโดยชาวเมือง และในปี 2020 รูปปั้นถูกตัดส่วนศีรษะออก แต่ต่อมาก็มีผู้ค้นพบหัวที่ถูกตัดอยู่ไม่ไกลและเจ้าหน้าที่ได้นำกลับมาติดเข้าไปดังเดิมในปีเดียวกัน
กองทัพโบว์แดง
กองทัพโบว์แดง (レッドリボン軍 Reddo Ribon Gun; Red Ribbon Army) เป็นองค์กรชั่วร้ายจากการ์ตูนเรื่องดราก้อนบอล
เครื่องหมายกรณฑ์
ในทางคณิตศาสตร์ เครื่องหมายกรณฑ์ เป็นสัญลักษณ์ของรากที่สองหรือรากที่สูงกว่าของจำนวน รากที่สองของจำนวน x เขียนได้เป็น: ในขณะที่รากที่ n ของ x เขียนได้เป็น: ในภาษาศาสตร์สัญลักษณ์นี้ใช้เพื่อแสดงถึงคำราก
ที่มา
ที่มาของเครื่องหมายกรณฑ์ √ ส่วนใหญ่เป็นการคาดเดา แหล่งข้อมูลบางแห่งคาดว่านักคณิตศาสตร์ชาวอาหรับใช้สัญลักษณ์นี้เป็นครั้งแรก จากตำนานเล่าว่านำมาจากอักษรอาหรับ "ج" (ǧīm) ซึ่งเป็นอักษรตัวแรกในคำภาษาอาหรับ "جذر" (jadhir แปลว่า "ราก") อย่างไรก็ตามเลออนฮาร์ด ออยเลอร์ เชื่อว่ามีต้นกำเนิดมาจากตัวอักษร "r" ซึ่งเป็นอักษรตัวแรกของคำภาษาละติน "radix" (หมายถึง "ราก") ซึ่งหมายถึงการกระทำทางคณิตศาสตร์แบบเดียวกัน
สัญลักษณ์ดังกล่าวปรากฏเป็นครั้งแรกในการพิมพ์โดยไม่มี vinculum ("แถบ" แนวนอนอยู่เหนือตัวเลขในเครื่องหมายกรณฑ์) ในปี 1525 ใน Die Coss โดย Christoff Rudolff นักคณิตศาสตร์ชาวเยอรมัน ในปี 1637 เดส์การตส์เป็นคนแรกที่รวมเครื่องหมายกรณฑ์ของเยอรมัน √ เข้ากับขีดแนวนอนข้างบนเป็นสัญลักษณ์รากศัพท์ที่ใช้กันทั่วไปในปัจจุบัน
มิสเตอร์โปโป้
มิสเตอร์โปโป้ (ミスター・ポポ, Mr. Popo) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล (ภาพยนตร์ชุดทางโทรทัศน์), ดราก้อนบอล Z และดราก้อนบอล ซูเปอร์
ศิริกัญญา ตันสกุล
ศิริกัญญา ตันสกุล (เกิด 4 เมษายน พ.ศ. 2524) ชื่อเล่น ไหม เป็นนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล อดีตประธานคณะกรรมาธิการการพัฒนาเศรษฐกิจ สภาผู้แทนราษฎร
ประวัติ
ศิริกัญญา ตันสกุล เกิดเมื่อวันที่ 4 เมษายน พ.ศ. 2524 ในครอบครัวชาวไทยเชื้อสายจีนแต้จิ๋ว เจ้าของกิจการเดินรถเมล์ในจังหวัดชลบุรี จบการศึกษาระดับมัธยมต้นที่โรงเรียนชลกันยานุกูล ระดับมัธยมปลายที่โรงเรียนเตรียมอุดมศึกษา จบการศึกษาระดับปริญญาตรีและโท จากคณะเศรษฐศาสตร์ มหาวิทยาลัยธรรมศาสตร์ และปริญญาโทจากมหาวิทยาลัยตูลูส ประเทศฝรั่งเศส
การทำงาน
ศิริกัญญา ตันสกุล เคยทำงานให้กับมูลนิธิสถาบันอนาคตไทยศึกษา (Thailand Future Foundation) และสถาบันวิจัยเพื่อการพัฒนาประเทศไทย (ทีดีอาร์ไอ) กระทั่งได้เข้ามาร่วมงานการเมืองกับพรรคอนาคตใหม่ ในตำแหน่งผู้อำนวยการฝ่ายนโยบาย โดยการชักชวนของ ธนาธร จึงรุ่งเรืองกิจ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 15 สังกัดพรรคอนาคตใหม่ ได้รับเลือกตั้งเป็น ส.ส.สมัยแรก
ศิริกัญญา ได้รับเลือกให้เป็นประธานคณะกรรมาธิการการพัฒนาเศรษฐกิจ สภาผู้แทนราษฎรไทย ชุดที่ 25 ในสัดส่วนของพรรคก้าวไกล ต่อมาเมื่อพรรคอนาคตใหม่ถูกยุบ เธอจึงย้ายมาสังกัดพรรคก้าวไกล พร้อมกับสมาชิกเดิม และเป็นรองหัวหน้าพรรคก้าวไกล
ศิริกัญญา เป็นนักการเมืองที่มีบทบาทสำคัญในพรรคก้าวไกล โดยเธอได้รับหน้าที่เป็นหัวหน้าทีมเศรษฐกิจของพรรคก้าวไกล
เอฟเอคัพ รอบชิงชนะเลิศ 2021
เอฟเอคัพ รอบชิงชนะเลิศ ปี 2021 เป็นรอบชิงชนะเลิศของ เอฟเอคัพ ฤดูกาล 2020–21 และเป็นรอบชิงชนะเลิศครั้งที่ 140 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 15 พฤษภาคม ค.ศ. 2021 ที่ สนามกีฬาเวมบลีย์ ในกรุงลอนดอน, ประเทศอังกฤษ. แมตช์นี้เป็นการตัดสินกันระหว่าง เชลซี และ เลสเตอร์ซิตี. ผู้ชนะจะได้รับพื้นที่ในรอบแบ่งกลุ่มของ ยูฟ่ายูโรปาลีก ฤดูกาล 2021–22. แมตช์นี้ได้รับการรายงานว่าเป็นหนึ่งในเหตุการณ์ที่กลับมามีผู้ชมจำนวนมากกลับมาอีกครั้ง, หลังจาก การแพร่ระบาดของโควิด-19 ในประเทศอังกฤษ, จะถูกนำไปใช้, รอบชิงชนะเลิศอาจจะมีผู้ชมจำนวน 20,000 คน. นอกจากนี้ยังใช้เป็นกิจกรรมนำร่องสำหรับการใช้ หนังสือเดินทางโควิด แต่สิ่งเหล่านี้จะไม่บังคับ.
เชลซี
ในฐานะทีมจาก พรีเมียร์ลีก, เชลซีเข้าสู่การแข่งขันในรอบที่สามกับแมตช์เหย้าพบกับฝั่งจาก ลีกทู มอร์คัม. เชลซี ชนะ 4–0 กับประตูที่มาจาก เมสัน เมานต์, ทีโม แวร์เนอร์, แคลลัม ฮัดสัน-โอดอย และ ไค ฮาเวิทซ์. ในรอบที่สี่, พวกเขาลงเล่น แชมเปียนชิป ฝั่ง ลูตันทาวน์ ที่บ้าน. ที่ สแตมฟอร์ดบริดจ์, เชลซีชนะ 3–1 กับหนึ่งแฮททริคจาก แทมมี อับราฮัม. ในรอบที่ห้า, พวกเขาลงเล่นออกไปเยือนที่อื่นทีมแชมเปียนชิป, บาร์นสลีย์. ที่ โอกเวลล์, เชลซีเข้าสู่หลังจากที่ประตูหนึ่งเดียวของอับราฮัมในชัยชนะ 1–0. ในรอบก่อนรองชนะเลิศ, เชลซีลงเล่นพบกับทีมร่วมพรีเมียร์ลีก เชฟฟีลด์ยูไนเต็ด ที่สแตมฟอร์ดบริดจ์. เชลซีชนะ 2–0 กับหนึ่งเข้าประตูตัวเองจาก ออลิเวอร์ นอร์วุด และหนึ่งประตูจาก ฮะกีม ซิยาช. ในรอบรองชนะเลิศที่สนามกลาง สนามกีฬาเวมบลีย์, เชลซีลงเล่นกับทีมผู้นำพรีเมียร์ลีก แมนเชสเตอร์ซิตี และทำให้พวกเขาทะลุเข้ารอบชิงชนะเลิศเป็นครั้งที่สี่ในห้าปีด้วยการเอาชนะไปได้ 1–0 และประตูอื่นจาก ซิยาช.
เลสเตอร์ซิตี
ในฐานะทีมจากพรีเมียร์ลีก, เลสเตอร์ซิตีเริ่มต้นในรอบที่สาม, ออกไปเยือนที่อีเอฟแอลแชมเปียนชิป สโตกซิตี. ที่ เบท365 สเตเดียม, เลสเตอร์ชนะ 4–0 กับประตูจาก เจมส์ จัสติน, มาร์ก ออลไบรตัน, อาโยเซ เปเรซ และ ฮาร์วีย์ บานส์. ในรอบต่อไป, พวกเขาถูกจับสลากออกไปเยือนที่อีเอฟแอลแชมเปียนชิป เบรนต์ฟอร์ด และชนะ 3–1 ที่ เบรนต์ฟอร์ดคอมมิวนิตีสเตเดียม เนื่องจากประตูจาก เจงกิซ อึนแดร์, ยูรี ตีเลอมันส์ และ เจมส์ แมดดิสัน. รอบต่อไปพวกเขาลงเล่นกับทีมร่วมพรีเมียร์ลีก ไบรตันแอนด์โฮฟอัลเบียน ที่บ้าน. ที่พวกเขา คิงเพาเวอร์สเตเดียม, เลสเตอร์ซิตีชนะ 1–0 กับหนึ่งประตูจาก เกเลชี อิเฮอานาชอ. ในรอบก่อนรองชนะเลิศ, พวกเขาถูกจับสลากที่บ้านพบกับทีมร่วมพรีเมียร์ลีก แมนเชสเตอร์ยูไนเต็ด และชนะ 3–1 กับสองประตูจาก อิเฮอานาชอและหนึ่งจากตีเลอมันส์. ในรอบรองชนะเลิศที่สนามกลาง สนามกีฬาเวมบลีย์, พวกเขาลงเล่นกับทีมร่วมพรีเมียร์ลีก เซาแทมป์ตัน และทะลุเข้าสู่นัดชิงชนะเลิศด้วยชัยชนะ 1–0 กับหนึ่งประตูของอิเฮอานาชอ.
ก่อนการแข่งขัน
เนื่องจาก การแพร่ระบาดของโควิด-19 ในประเทศอังกฤษ, แมตช์ฟุตบอลในประเทศอังกฤษจะไม่ได้ลงเล่นต่อหน้าฝูงชนที่มากกว่า 4,000 คน ตั้งแต่เดือนมีนาคม 2563. ได้รับการวางแผนโดย สมาคมฟุตบอลอังกฤษ ว่าเอฟเอคัพ นัดชิงชนะเลิศ จะเป็นส่วนหนึ่งของโครงการนำร่องเพื่อให้แฟนๆได้เข้าร่วม. อิงกลิชฟุตบอลลีก มีอันล่าช้าออกไปทำให้ อีเอฟแอลคัพ 2021 นัดชิงชนะเลิศ ด้วยความหวังว่าจะสามารถยอมรับผู้สนับสนุนภายใต้โครงการนำร่องเดียวกัน.
เมื่อวันที่ 14 มีนาคม ค.ศ. 2021, มีการประกาศว่าแฟนๆ มากถึง 20,000 คน จะสามารถเข้าร่วมรอบชิงชนะเลิศได้หลังจากได้รับเลือกให้เป็นผู้นำร่อง. สิ่งนี้เกิดขึ้นเช่นกันในฐานะเวมบลีย์มีกำหนดเป็นเจ้าภาพจัดการแข่งขันบางนัดและนัดชิงชนะเลิศของ ฟุตบอลชิงแชมป์แห่งชาติยุโรป 2020 ในฤดูร้อน. ในขั้นต้นรัฐบาลวางแผนไว้ว่าแฟนๆ จะต้องแสดงหลักฐานเกี่ยวกับสถานะวัคซีนโควิดของพวกเขา. อย่างไรก็ตาม, ในทางตรงกันข้าม, รัฐบาลประกาศให้แฟนๆ ไม่ต้องการหนังสือเดินทางวัคซีนแต่ยังคงต้องแสดงหลักฐานที่เกี่ยวกับ โควิด-19 พีซีอาร์ การทดสอบเพื่อเข้าสู่สนาม.
เชลซีเข้าสู่แมตช์ซึ่งเคยแพ้ รอบชิงชนะเลิศของปีที่ผ่านมา ต่อ อาร์เซนอล. ในทางกลับกันเลสเตอร์ซิตีทะลุเข้าชิงชนะเลิศเอฟเอคัพเป็นครั้งแรกนับตั้งแต่ ปี ค.ศ. 1969.
หัวต่อไฟฟ้า
หัวต่อไฟฟ้า (Electrical connector) เป็นอุปกรณ์เครื่องกลไฟฟ้าที่ใช้ในการเชื่อมต่อตัวนำไฟฟ้าและสร้างวงจรไฟฟ้า ขั้วต่อไฟฟ้าส่วนใหญ่มีเพศ – เช่น ส่วนประกอบตัวผู้ที่เรียกว่า ปลั๊ก เชื่อมต่อกับส่วนประกอบตัวเมียหรือ เบ้า การเชื่อมต่ออาจถอดออกได้ (สำหรับอุปกรณ์พกพา) ต้องใช้เครื่องมือในการประกอบเข้าและถอดออก หรือใช้เป็นข้อต่อไฟฟ้าถาวรระหว่าง 2 จุด สามารถใช้ตัวปรับต่อเพื่อเชื่อมตัวเชื่อมต่อที่แตกต่างกัน
โครงแบบของหัวต่อหลายพันแบบถูกผลิตขึ้นเพื่อใช้งานกับไฟฟ้า ข้อมูล และโปรแกรมประยุกต์ด้านโสตทัศนูปกรณ์ หัวต่อไฟฟ้าสามารถแบ่งออกเป็น 4 ประเภทพื้นฐานตามหน้าที่ได้ ดังนี้:
คอลเลจกรีน (ลอนดอน)
คอลเลจกรีน (College Green) หรือ อบิงดันกรีน (Abingdon Green หรือที่รู้จักในชื่อทางการกว่าคือสวนถนนอบิงดัน (Abingdon Street Gardens)) เป็นสวนสาธารณะในนครเวสต์มินสเตอร์ ใน เซนทรอลลอนดอน ตั้งอยู่ทางตะวันออกของเวสท์มินสเตอร์แอบบี และตรงข้ามฝั่งถนนจากสวนของรัฐสภา
ภายใต้สวนคือที่จอดรถใตเดินขนาดสองขั้นซึ่งก่อสร้างในปี 1963 ถึง 1964 ชื่อ คอลเลจ ของสวนสื่อถึงโบสถ์ในสังกัด (คอลเลกิเอจ; collegiate) ของเวสต์มินสเตอร์แอบบี เช่น เวสต์มินสเตอร์สกูล
สุชาติ อุสาหะ
สุชาติ อุสาหะ (เกิด 30 มิถุนายน พ.ศ. 2508) สมาชิกสภาผู้แทนราษฎรจังหวัดเพชรบุรี 1 สมัย, เป็นประธานคณะกรรมาธิการการศาสนา ศิลปะและวัฒนธรรม ในสภาผู้แทนราษฎรไทย ชุดที่ 25 และ อดีตสมาชิกวุฒิสภาจังหวัดเพชรบุรี
ประวัติ
สุชาติ อุสาหะ เกิดเมื่อวันที่ 30 มิถุนายน พ.ศ. 2508 จบการศึกษาระดับประถมศึกษาและมัธยมศึกษา จากโรงเรียนอรุณประดิษฐ์, ระดับปริญญาตรี สาขารัฐศาสตร์ จาก มหาวิทยาลัยรามคำแหง และ ระดับปริญญาโท รัฐศาสตรมหาบัณฑิต สาขารัฐศาสตร์ จาก มหาวิทยาลัยเกษตรศาสตร์
งานการเมือง
สุชาติ มีประสบการณ์ทางการเมืองระดับท้องถิ่น ตั้งแต่การเป็นประธานสภาองค์การบริหารส่วนตำบลท่าตะคร้อ, สมาชิกสภาองค์การบริหารส่วนจังหวัดเพชรบุรี เขตอำเภอหนองหญ้าปล้อง 3 สมัย, รองนายกองค์การบริหารส่วนจังหวัดเพชรบุรี 2 สมัย และรองประธานสภาจังหวัดเพชรบุรี
จนกระทั่งได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยการเอาชนะ นายอภิชาติ สุภาแพ่ง อดีต ส.ส. 4 สมัย จากพรรคประชาธิปัตย์ ไปได้
สมาชิกสภาผู้แทนราษฎร
สุชาติ อุสาหะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สมาชิกวุฒิสภา
สุชาติ อุสาหะ ได้รับการเลือกตั้งเป็นสมาชิกวุฒิสภามาแล้ว 1 สมัย คือ
เล่ห์ราคะ (ภาพยนตร์)
เล่ห์ราคะ (Lust, Caution ) เป็น ภาพยนตร์อีโรติกอิงประวัติศาสตร์ กำกับโดย หลี่ อัน โดยมีเค้าโครงเรื่องมาจาก 1979 novella ประพันธ์โดย Eileen Chang เรื่องราวกล่าวถึงประวัติศาสตร์ของฮ่องกงใน 1938 และเซี่ยงไฮ้ในปี 1942 ที่ถูกยึดครองโดย กองทัพบกจักรวรรดิญี่ปุ่น และปกครองโดย รัฐบาลหุ่นเชิดในยุคของ วาง จิงเว่ย ภาพนี้แสดงให้เห็นกลุ่มนักศึกษามหาวิทยาลัยจีนจาก มหาวิทยาลัยฮ่องกง ที่วางแผนลอบสังหารเจ้าหน้าที่พิเศษและนายหน้าที่ทำงานให้กับรัฐบาลหุ่นเชิดโดยใช้นักศึกษาสาวหนึ่งในกลุ่มของพวกเขา เพื่อล่อให้ตกในกับดักสายน้ำผึ้ง ภาพยนตร์เรื่องนี้ได้รับการยอมรับว่าสร้างขึ้นจากเหตุการณ์ในประวัติศาสตร์ของสายลับจีน เจิ้ง ผิงหรู ที่ล้มเหลวในการลอบสังหารผู้ร่วมงานชาวญี่ปุ่น ติง ม่อฉุน
ฮ่องกง ปี 1938
ในจีน ปี 1938 จริงๆ แล้ว เธอไม่ใช่คุณนายมัค แต่เป็นหวัง เจีย จี (ทัง เหว่ย) สาวน้อยขี้อาย เมื่อสงครามโลกครั้งที่สองปะทุขึ้น หวังถูกพ่อของเธอทิ้งหนีไปอังกฤษ เธอที่เป็นนักศึกษาจบใหม่ ได้พบกับเพื่อนนักศึกษา กวง ยู มิน (วังลีฮอม) กวงได้เริ่มก่อตั้งชุมนุมละครขึ้นเพื่อปลุกระดมความรักชาติ หวัง ซึ่งเป็นนางเอกคนใหม่ของละคร ตระหนักดีว่าเธอได้พบสิ่งที่รักแล้ว เธอสามารถสร้างความประทับใจและแรงบันดาลใจให้กับผู้ชมและกวงได้ เขาได้รวบรวมกลุ่มนักศึกษาเพื่อปฏิบัติแผนการบ้าบิ่น มุทะลุที่จะลอบสังหารบุคคลสำคัญที่ร่วมมือกับชาวญี่ปุ่น มิสเตอร์ เย่ (โทนี่ เหลียง) นักศึกษาแต่ละครต่างก็มีบทบาทของตัวเอง หวังจะรับบทคุณนายมัค ผู้ทำให้เย่ไว้วางใจด้วยการผูกมิตรกับภรรยาของเขา (โจอัน เชน) และล่อลวงให้เขามีสัมพันธ์กับเธอ หวังได้เปลี่ยนแปลงตัวเองทั้งภายนอกและภายใน และเหตุการณ์ต่างๆ ก็ดำเนินไปตามบทที่วางเอาไว้ จนกระทั่งเรื่องพลิกผันทำให้เธอต้องหนี
เซี่ยงไฮ้ ปี 1942
หวังที่ไม่มีงานอะไรรออยู่ตรงหน้า อพยพไปจากฮ่องกง เธอใช้ชีวิตอย่างไร้จุดหมาย เธอแปลกใจเมื่อกวงกลับเข้ามาในชีวิตเธออีกครั้ง ตอนนี้ เขาเป็นส่วนหนึ่งขององค์กรต่อต้าน และเขาก็ขอให้เธอสวมบทคุณนายมัคอีกครั้งหนึ่งในแผนการฆ่าเย่ ผู้ซึ่งกลายเป็นกุญแจสำคัญในรัฐบาลหุ่นเชิดมากขึ้นไปอีกในฐานะหัวหน้าหน่วยงานร่วมมือลับ เมื่อหวังสวมบทเดิมของเธอ และหลงใหลเหยื่อที่อันตรายของเธอใกล้ขึ้น เธอก็พบว่าตัวตนที่แท้จริงของเธอกำลังถูกต้อนให้ถึงขีดจำกัด...
วัดเหมืองใหม่
วัดเหมืองใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม
ประวัติ
วัดเหมืองใหม่เป็นวัดโบราณเช่นเดียวกับวัดอื่น ๆ ในบริเวณใกล้เคียง กรมการศาสนาระบุว่าสร้างวัดเมื่อ พ.ศ. 2300 และได้รับพระราชทานวิสุงคามสีมาในปีเดียวกัน พระบาทสมเด็จพระจุลจอมเกล้าเจ้าอยู่หัว พระราชทานสิ่งของต่าง ๆ แก่พระครูวิมลเกียรติมุนี (บ้าน) เจ้าอาวาสวัดเหมืองใหม่ และเป็นเจ้าคณะจังหวัดราชบุรี ในสมัยนั้น วัดนี้เคยได้รับพระราชทานพระกฐินหลวงด้วย
ที่มาของชื่อวัด มีเรื่องเล่าว่า มีกษัตริย์องค์หนึ่งจะสร้างเมืองใหม่ที่นี่ ในการทำพิธีฝังเสาหลักเมือง ไม่สามารถหาปลาตะเพียน ปลาเทโพจากแม่น้ำอ้อมได้ ถือว่าไม่เป็นมงคล จึงเลิกล้มความคิดที่จะสร้างเมืองที่แม่น้ำอ้อมนี้ จึงอพยพไปสร้างที่อื่น ภายหลังมีการสร้างวัดบริเวณนี้ จึงเรียกว่า วัดเมืองใหม่ ต่อมาเพี้ยนมาเป็น "วัดเหมืองใหม่"
อาคารเสนาสนะ
อุโบสถอาคารก่ออิฐถือปูนทรงสี่เหลี่ยมผืนผ้า หลังคาทรงทึบตัน หลังคามุงกระเบื้องลดชั้น 2 ชั้น ไม่มีช่อฟ้าใบระกาหางหงส์ เจดีย์ใหญ่มิได้บรรจุอัฐิ ก่ออิฐถือปูนย่อมุมไม้สิบสอง ตั้งอยู่บนฐานขนาดใหญ่ มีกำแพงแก้วเตี้ย ๆ ล้อมรอบ ที่มุมกำแพงแก้วมีเจดีย์ย่อมุมไม้สิบสองขนาดเล็กอยู่ทั้งสี่มุม ศาลาการเปรียญอาคารไม้สองชั้น หลังคาเครื่องไม้มุงกระเบื้อง ช่อฟ้าใบระกาหางหงส์ปูนปั้น หน้าบันไม้แกะสลักลวดลายพันธุ์พฤกษา
โบราณวัตถุที่สำคัญ คือ ธรรมาสน์ไม้ทรงมณฑป ฐานฉลุลายประดับกระจกหลังคาซ้อนกันเป็นชั้น ๆ มีสภาพชำรุด พระประธานในอุโบสถ ของเก่าคู่มากับวัด เป็นพระปูนปั้นปางมารวิชัย พระพุทธรูปโบราณในวิหาร เป็นพระศิลาแดง และมีสิ่งของพระราชทานจากพระบาทสมเด็จพระจุลจอมเกล้าเจ้าอยู่หัว ได้แก่ พระไตรปิฎก พระบรมฉายาลักษณ์ ธรรมาสน์ 3 ธรรมาสน์
อิสลามปุระ (รัฐมหาราษฏระ)
อิสลามปุระ เป็นหมู่บ้านขนาดเล็กในอำเภอซันคลี รัฐมหาราษฏระ ทางภาคตะวันตกของอินเดีย ครอบคลุมพื้นที่ 138 hectare สำมะโนประชากรอินเดีย พ.ศ. 2554 ระบุว่าหมู่บ้านมีประชากร 1,474 คน
มหาวิทยาลัยเคปทาวน์
มหาวิทยาลัยเคปทาวน์ (University of Cape Town; UCT) เป็นมหาวิทยาลัยเพื่อการวิจัยสาธารณะ ตั้งอยู่ในเมืองเคปทาวน์ จังหวัดเวสเติร์นเคป ประเทศแอฟริกาใต้ ก่อตั้งขึ้นในปี 1829 ภายใต้ชื่อวิทยาลัยแอฟริกันใต้ เป็นสถาบันอุดมศึกษาที่เก่าแก่ที่สุดในแอฟริกาใต้ และเป็นสถาบันที่ได้รับสถานะมหาวิทยาลัยที่เก่าแก่ที่สุดในประเทศ และในภูมิภาคซับซาฮารา คู่กับมหาวิทยาลัยสเตลเลนบอช ซึ่งได้รับสถานะมหาวิทยาลัยในัวนเดียวกันเมื่อปี 1918
มหาวิทยาลัยเคปทาวน์เป็นมหาวิทยาลัยอันดับหนึ่งของทวีปแอฟริกาโดยการจัดอันดับคิวเอสเวิลด์ยูนิเวอร์ซิที, การจัดอันดับของอุดมศึกษาไทมส์ และในการจัดอันดับทางวิชาการ ส่วนคณะวิทยาการธุรกิจ (Commerce), นิติศาสตร์ และแพทยศาสตร์ ล้วนติดอันดับหนึ่งในร้อยของโลกมาโดยตลอด นอกจากนี้มหาวิทยาลัยยังเป็นมหาวิทยาลัยเดียวของทวีปแอฟริกาที่เป็นสมาชิก GULF ของเวิลด์เอคอนอมิกฟอรัม ซึ่งประกอบด้วยมหาวิทยาลัยชั้นนำ 26 แห่งของโลก มีบุคลากร อาจารย์ และศิษย์เก่าของมหาวิทยาลัยรวม 5 คนที่เคนได้รับรางวัลโนเบล และมีคณาจารย์รวม 35 คนที่ได้รับสถานะนักวิจัยของ NRF ระดับเอ (A) คิดเป็น 30% ของนักวิจัยทั้งหมดในประเทศที่มีสถานะดังกล่าว และคณาจารย์อีก 88 คนซึ่งเป็นสมาชิกวิทยาลัยวิทยาศาสตร์แห่งชาติ
วัดโสภณาราม (จังหวัดสมุทรสาคร)
วัดโสภณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกขาม อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ 29 ตารางวา
วัดโสภณาราม หรือ วัดบ้านขอม ตั้งวัดเมื่อ พ.ศ. 2375 มีพระอธิการสะ เป็นผู้เริ่มทำการก่อสร้างร่วมกับประชาชน ต่อมาปี พ.ศ. 2475 หลวงพ่อเฮงได้เดินธุดงค์มาจากพระตะบอง ประเทศกัมพูชา มาพักอยู่ที่วัดนี้ ได้ร่วมกับชาวบ้านทำการบูรณปฏิสังขรณ์ ผู้อาวุโสในหมู่บ้านเล่าว่า ในสมัยโบราณพวกขอมมาขุดคลองไว้ที่หน้าวัด จึงเรียกว่า "คลองบ้านขอม" หรือ "คลองขอม" และพวกขอมก็เข้ามาอยู่อาศัยจึงเรียกว่าบ้านขอม วัดได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 เขตวิสุงคามสีมา กว้าง 40 เมตร ยาว 80 เมตร
อาคารเสนาสนะ ได้แก่ อุโบสถ กว้าง 8 เมตร ยาว 24 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 49 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก 2 ชั้น หอสวดมนต์ กว้าง 11 เมตร ยาว 32 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฏิสงฆ์ จำนวน 15 หลัง เป็นอาคารครึ่งตึกครึ่งไม้ 1 หลัง และตึก 14 หลัง วิหาร กว้าง 6 เมตร ยาว 10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2539 ศาลาอเนกประสงค์ กว้าง 7 เมตร ยาว 20 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก และศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก
วัดบางแคกลาง
วัดบางแคกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแค อำเภออัมพวา จังหวัดสมุทรสงคราม
เป็นวัดโบราณตั้งขึ้นเมื่อ พ.ศ. 2373 เดิมชื่อ วัดบางแคใน เพราะอยู่ในคลองบางแค เรียกชื่อนี้หลังจากที่เจ้าพระยาวงศาสุรศักดิ์ (แสง วงศาโรจน์) ได้สร้างวัดบางแคนอกขึ้น (วัดบางแคใหญ่) ชาวบ้านมักจะเรียกวัดบางแคในว่า วัดปทุมเกสร ตามชื่อผู้ถวายที่ดิน คือ นายประทุมและนางเกสร ไม่ทราบนามสกุล ที่ได้ถวายให้กับหลวงพ่อเกตุซึ่งมาปักกลดบำเพ็ญภาวนา นายประทุมและนางเกสรได้ถวายที่ดินให้ท่านสร้างวัดประมาณ 11 ไร่ เรียกกันว่า สำนักสงฆ์ประทุมเกสร ต่อมาในสมัยหลวงพ่อลับเป็นเจ้าอาวาส ได้เกิดเพลิงไหม้กุฏิสงฆ์ทั้งหมด จึงได้ทำการปลูกสร้างขึ้นใหม่ ถึงสมัยพระอธิการไพล ธมฺมสฺสโร เป็นเจ้าอาวาส ได้ทำการก่อสร้างอุโบสถหลังใหม่ สร้างศาลาการเปรียญขึ้นใหม่ สร้างหอสวดมนต์ และโรงเรียนประชาบาล 2 ชั้น
ในสมัยหลวงพ่อไพลเป็นเจ้าอาวาส ประชาชนเห็นว่าวัดนี้อยู่ระหว่างกลางระหว่างวัดปรกสุธรรมารามและวัดบางแคใหญ่ จึงเรียกกันติดปากว่า วัดกลาง หลวงพ่อไพลเห็นว่าวัดมีคลองบางแคอยู่หน้าวัดและอยู่ในหมู่บ้าน ตำบลบางแค จึงได้เปลี่ยนชื่อมาเป็น "วัดบางแคกลาง" มาจนถึงปัจจุบัน
อาคารเสนาสนะที่สำคัญ ได้แก่ อุโบสถ กุฏิสงฆ์ทรงไทยไม้สักสวยงาม
โอสการ์ มิงเกซา
โอสการ์ มิงเกซา การ์ซิอา (Óscar Mingueza García; เกิด 13 พฤษภาคม ค.ศ. 1999) เป็นนักฟุตบอลชาวสเปน ปัจจุบันลงเล่นให้กับเซลตาบิโก สโมสรในลาลิกา และทีมชาติสเปน โดยเขาลงเล่นได้ทั้งตำแหน่งเซ็นเตอร์แบ็ก แบ็กซ้าย และแบ็กขวา
สโมสรอาชีพ
มิงเกซาได้ลงเล่นกับทีมชุดใหญ่ของบาร์เซโลนาในวันที่ 24 พฤศจิกายน ค.ศ. 2020 ในการแข่งขันยูฟ่าแชมเปียนส์ลีก รอบแบ่งกลุ่ม พบกับดือนามอกือยิวที่สนามโอลิมปิสกีเนชันแนลสปอตส์คอมเพล็กซ์ ในตำแหน่งเซ็นเตอร์แบ็กแทนที่ฌาราร์ต ปิเก ซึ่งมีอาการบาดเจ็บ ในนัดนี้บาร์เซโลนาชนะไปด้วยคะแนน 4–0 อีกห้าวันถัดมา เขาได้ลงเล่นลาลิกานัดแรกในเกมที่พบกับโอซาซูนาที่สนามกัมนอว์ ช่วยให้ทีมเอาชนะไปด้วยคะแนน 4–0 ในวันที่ 16 มีนาคม ค.ศ. 2021 เขาทำประตูแรกให้กับทีมในเกมที่พวกเขาเอาชนะอูเอสกา 4–1 ในนาทีที่ 53 ในลีกที่กัมนอว์ ในวันที่ 10 เมษายน ปีเดียวกัน เขาทำประตูที่สองในอาชีพของเขาในเอลกลาซิโกในนาทีที่ 60 แต่สุดท้ายทีมของเขาแพ้ให้กับเรอัลมาดริด 2–1 ในอีก 7 วันถัดมาเขาได้ลงเล่นในนัดชิงชนะเลิศของฟุตบอลโกปาเดลเรย์ที่ลาการ์ตูฆา พบกับอัตเลติกบิลบาโอ โดยบาร์เซโลนาเอาชนะไปด้วยคะแนน 0–4 ทำให้มิงเกซาคว้าแชมป์แรกในระดับอาชีพได้สำเร็จ
ระดับทีมชาติ
มิงเกซาได้รับโอกาสให้เป็นส่วนหนึ่งของทีมชาติสเปน รุ่นอายุไม่เกิน 21 ปี เพื่อแข่งขันชิงแชมป์ยุโรป ใน ค.ศ. 2021 ในรอบแบ่งกลุ่มในเดือนมีนาคมเขาได้ลงเล่น 1 นัด โดยพบกับอิตาลี ทั้งสองทีมเสมอกันที่ 0–0 เขาได้รับใบแดงและถูกไล่ออกจากสนามในนาทีที่ 87 และได้ลงเล่นอีกสองนัดในรอบแพ้คัดออกในเดือนมิถุนายน โดยทีมของเขาแพ้ให้กับโปรตุเกส 0–1 ที่มารีบอร์
เกียรติประวัติ
บาร์เซโลนา
พระราชวังสต็อกโฮล์ม
พระราชวังสต็อกโฮล์ม หรือ พระราชวังหลวง (Stockholms slott หรือ Kungliga slottet) เป็นที่ประทับทางการและพระราชวังหลวงแห่งหลักของสถาบันพระมหากษัตริย์แห่งสวีเดน (ที่ประทับจริง ๆ ของพระเจ้าคาร์ลที่ 16 กุสตาฟ และ พระราชินีนาถซิลเวีย อยู่ที่พระราชวังโดรตต์นิงฮ็อล์ม) พระราชวังสต็อกโฮล์มตั้งอยู่บนสตัดสโฮลเมิน ในย่านกัมลาสตานของสต็อกโฮล์ม โดยพระราชวังตั้งอยู่ติดกับอาคารริกสดัก พระราชวังนี้เป็นสถานที่ทรงงานหลักของพระมหากษัตริย์, พระบรมวงศานุวงศ์ และราชสำนัก
พระราชวังเป็นทรัพย์สินของรัฐบาลสวีเดนในนามคณะกรรมการอสังหาริมทรัพย์แห่งสวีเดนซึ่งมีหน้าที่ดูแลรักษาและดูแลการใช้งานของพระราชวัง ส่วน สโตตโฮลลาแรมบีเต็ต (Ståthållarämbetet; สำนักงานผู้ว่าการพระราชวัง) เป็นผู้ดูแลพระราชสิทธิ์ในการควบคุมจัดการพระราชวัง พระราชวังเป็นส่วนหนึ่งของพระราชวังหลวงในสวีเดนซึ่งอยู่ภายใต้การควบคุมจัดการของพระราชวงศ์และราชสำนัก
วัดรวก (จังหวัดนนทบุรี)
วัดรวก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านวัดรวกบางสีทอง ตำบลบางสีทอง อำเภอบางกรวย จังหวัดนนทบุรี มีที่ดินตั้งวัดเนื้อที่ 7 ไร่
วัดรวกตั้งเป็นวัดเมื่อ พ.ศ. 2367 ไม่ปรากฏหลักฐานว่าใครเป็นผู้สร้าง ชาวบ้านทราบเพียงว่าเป็นวัดที่สร้างมานาน จากนั้นได้กลายเป็นวัดร้าง บริเวณวัดมีไผ่รวกขึ้นเต็มไปหมด จึงเรียกกันว่า "วัดรวก" จนกระทั่งเมื่อ พ.ศ. 2467 หลวงพ่อพร้อม จตฺตเสโต ได้เข้ามาบูรณะวัดรวกขึ้นใหม่ หลวงพ่อพร้อมมีความสามารถและโด่งดังมากในด้านเวทมนตร์คาถา เสกเป่าทำน้ำมนต์รักษากระดูกแตกหักจนเป็นที่ร่ำลือ ต่อมาท่านได้รับพระราชทานสมณศักดิ์เป็นพระครูนนทการประสิทธิ์
บริเวณวัดในปัจจุบันยังมีไผ่รวกอยู่แต่เหลือน้อยเพราะวัดต้องการวางผังใหม่และขยายบริเวณเพื่อให้มีถนนเข้าถึงวัด อาคารและเสนาสนะสำคัญได้แก่ อุโบสถ กว้าง 10.50 เมตร ยาว 24 เมตร สร้างด้วยคอนกรีตเสริมเหล็ก ศาลาการเปรียญ กว้าง 10 เมตร ยาว 22 เมตร สร้างในสมัยที่พระครูนนทการประสิทธิ์เป็นเจ้าอาวาส กุฏิสงฆ์ เป็นอาคารครึ่งตึกครึ่งไม้ 6 หลัง และเป็นตึกอีก 1 หลัง หอสวดมนต์ 2 ชั้น หอระฆัง มณฑปที่ประดิษฐานรูปหล่อหลวงพ่อพร้อม และฌาปนสถาน
ศาลาว่าการเมืองสต็อกโฮล์ม
ศาลาว่าการสต็อกโฮล์ม (Stockholms stadshus หรือรู้จักในท้องถิ่นว่า Stadshuset; Stockholm City Hall) เป็นสอาคารที่ทำการของสภาเทศบาลของนครสต็อกโฮล์ม ประเทศสวีเดน อาคารตั้งอยู่ที่ปลายทางนะวันออกของเกาะคุงสโฮลเมน ถัดจากชายฝั่งทางเหนือของริดดาร์ฟแจร์เดน หันหน้าเข้าสู่ริดดาร์โฮลเมนและเซอเดร์มาลิม นอกจากเป็นที่ทำการของรัฐบาลแล้ว ศาลาว่าการนี้ยังเป็นอาคารที่จัดพิธีมอบรางวัลโนเบลและพิธีมอบช่อดอกไม้ของรางวัลโนเบล
วัดป่างิ้ว (จังหวัดปทุมธานี)
วัดป่างิ้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านงิ้ว อำเภอสามโคก จังหวัดปทุมธานี
ประวัติ
วัดป่างิ้วสร้างเมื่อ พ.ศ. 2458 โดยเกิดจากการรวมวัดร้างอีกสองวัดเข้าด้วยกัน คือ วัดนางหยาด (ร้าง) และ วัดพญาเมือง (ร้าง) ปรากฏหลักฐานในกำสรวลศรีปราชญ์ โดยวัดนางหยาดอยู่ริมฝั่งแม่น้ำด้านทิศเหนือ วัดพญาเมืองอยู่ริมฝั่งแม่น้ำด้านทิศใต้ และวัดป่างิ้วอยู่ตรงกลางลึกเข้าไปในแผ่นดินเข้าออกโดยมีลำคลอง วัดทั้งสองแห่งนี้ร้างไปเมื่อครั้งสงคราม พ.ศ. 2310 ตามประวัติกล่าวไว้ว่าเมื่อเสียกรุงครั้งที่ 2 สมเด็จพระเจ้าตากสินมหาราชได้ยกกองทัพเรือมาตีพม่าจนแตกพ่ายที่ค่ายโพธิ์สามต้น พระองค์ทรงกอบกู้เอกราชไว้ได้สำเร็จแล้วเมื่อเสด็จกลับได้ยกกองทัพเรือมาจอดพักไพร่พลหุงหาอาหารที่วัดนางหยาดและวัดพญาเมืองหนึ่งคืน เสร็จแล้วจึงเดินทางไปตั้งมั่นที่ป้อมธนบุรี
เนื่องจากเป็นการรวมวัดจึงมีเนื้อที่กว้างขวาง โดยมีเนื้อที่ 90 ไร่เศษ แยกเป็นส่วนของอาราม 45 ไร่เศษ ได้ตั้งชื่อวัดตามชื่อท้องถิ่นบ้านงิ้ว วัดป่างิ้วได้รับพระราชทานวิสุงคามสีมาเมื่อวันที่ 5 มกราคม พ.ศ. 2552
อาคารเสนาสนะและโบราณวัตถุ
อุโบสถเก่าของวัดนางหยาด (ปัจจุบันเรียกวิหาร) ซึ่งคงเหลือพระประธานและพระอันดับ ภายในมี หลวงพ่อวัดนางหยาด เป็นพระพุทธรูปศิลาทรายปางมารวิชัย วิหารเรือนไทยสร้างด้วยศิลาและประดับปูนปั้นและกระเบื้องเคลือบสวยงาม ศาลารับแขกหรือหอสวดมนต์รูปทรงเป็นแบบทั่วไปในวัดมอญ เป็นอาศรมยกพื้นมีเสาเป็นแถวรับชายคาทั้งสองด้าน มีพระพุทธรูปประธานประดิษฐานอยู่ด้านใน สร้างเป็นห้องกระจกพร้อมพระพุทธรูปสมัยต่าง ๆ ด้านข้างของหอสวดมนต์เป็นที่ตั้งของกุฏิ และศาลาการเปรียญอยู่ถัดจากวิหารหลวงพ่อเกศสมุทร
โบราณวัตถุที่สำคัญ ได้แก่ ใบเสมาศิลาทรายแดง พระประธานในพระอุโบสถสมัยอยุธยา ตู้พระธรรม สมุดข่อยโบราณ สระโหมดและสระน้ำโบราณ
วัดโพธิ์เอน (จังหวัดนนทบุรี)
วัดโพธิ์เอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองบางราวนก ตำบลบางขุนกอง อำเภอบางกรวย จังหวัดนนทบุรี มีที่ดินตั้งวัดเนื้อที่ 13 ไร่ 2 งาน 80 ตารางวา อยู่ริมคลองบางราวนกฝั่งใต้
ปีที่สร้างวัดโพธิ์เอน บ้างระบุว่าสร้างเมื่อ พ.ศ. 2292 แต่หนังสือ ประวัติวัดทั่วราชอาณาจักร เล่ม 2 ระบุว่าสร้างเมื่อ พ.ศ. 2392 ไม่ปรากฏนามและประวัติผู้สร้าง มีชื่อเดิมว่า วัดโพไสย์ และเปลี่ยนชื่อเป็น "วัดโพธิ์เอน" เมื่อประมาณ พ.ศ. 2455 ซึ่งได้มีการบูรณปฏิสังขรณ์เสนาสนะต่าง ๆ ขึ้น วัดได้รับพระราชทานวิสุงคามสีมาแต่เดิมคงประมาณ พ.ศ. 2398 และได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2540
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2526 เป็นอาคารคอนกรีตเสริมเหล็ก ภายในมีพระประธานปางมารวิชัย สร้างเมื่อ พ.ศ. 2539 ศาลาการเปรียญ สร้างเมื่อ พ.ศ. 2507 เป็นอาคารไม้ทรงไทยชั้นเดียว ภายในมีพระประธานปางมารวิชัย สร้างเมื่อ พ.ศ. 2503 หอสวดมนต์ สร้างเมื่อ พ.ศ. 2512 เป็นอาคารครึ่งตึกครึ่งไม้ 2 ชั้น กุฏิสงฆ์ เป็นอาคารตึกครึ่งไม้ครึ่ง วิหาร สร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2530 เป็นอาคารคอนกรีตเสริมเหล็ก และศาลาบำเพ็ญกุศล วัดมีปูชนียวัตถุสำคัญคือ พระพุทธรูปปางห้ามสมุทร เรียกว่า หลวงพ่อซุ้มประสิทธิโชค เป็นพระพุทธรูปสมัยอยุธยา นอกจากนั้นวัดยังมีวัตถุมงคลคือ เหรียญหลวงพ่อซุ้ม วัดโพธิ์เอน เนื้อทองแดง มหานิยมของคนที่สะสมพระเครื่อง
กัมลา สตาน
กัมลา สตาน (Gamla stan;, "เมืองเก่า") หรือชื่อเดิม สตาเดินเมลลันโบรอาร์นา (Staden mellan broarna; "เมืองระหว่างสะพาน") จนกระทั่งเปลี่ยนเป็นชื่อทางการในปัจจุบันเมื่อปี 1980 เป็นย่านเมืองเก่าของสต็อกโฮล์ม ประเทศสวีเดน ซึ่งประกอบด้วยเกาะสตัดสโฮลเมินเป็นหลัก บางครั้งอาจรวมถึงเกาะน้อยริดดาร์โฮลเมิน, เฮลกีอันด์สโฮลเมิน และ สเตริมสโบริก
จัตุรัสใจกลางกัมลา สตาน มีชื่อว่าสโตรโตรเกท ซึ่งห้องล้อมด้วยบ้านคหบดีเก่าแก่ เช่น อาคารตลาดหุ้นสต็อกโฮล์ม และเคยเป็นสถานที่เกิดเหตุการอาบเลือดสต็อกโฮล์ม ที่ซึ่งขุนนางชาวสวีดถูกสังหารหมู่โดยกษัตริย์คริสเตียนที่สองแห่งเดนมาร์กในปี 1520 ที่ซึ่งต่อมานำไปสู่การปฏิวัติและสงครามกลางเมืองอันสิ้นสุดลงโดยสหภาพคาลมาร์ถูกยุบเลิก และตามด้วยการเลือกตั้งของกษัตริย์กุตาฟที่หนึ่ง
ในย่านนี้ยีงเป็นที่ตั้งของสถานที่สำคัญอื่น ๆ เช่น อาสนวิหารสต็อกโฮล์ม, พิพิธภัณฑ์โนเบล และ โบสถ์ริดดาร์ฮ็อล์ม, พระราชวังหลวงทรงบาโรก, ริดดาร์ฮูเซท และภัตตาคารเดนยิเลเนเฟรียเดนบนถนนเอิสเตร์ลองกาตัน ซึ่งเปิดทำการมาตั้งแต่ปี 1722 และเป็นภัตตาคารที่เปิดให้บริการยาวนานที่สุดในโลกโดยไม่มีการเปลี่ยนบรรยากาศโดยกินเนสบุ๊คออฟเวิล์ดเรเกิดส์
การระบาดทั่วของโควิด-19 ในประเทศอิสราเอล
การระบาดทั่วของโควิด-19 ในประเทศอิสราเอล (מגפת הקורונה בישראל) เป็นส่วนหนึ่งของการระบาดทั่วโลกของโรคติดเชื้อไวรัสโคโรนา 2019 (COVID-19) ซึ่งเกิดจากไวรัสโคโรนาสายพันธุ์ใหม่ (SARS-CoV-2) ผู้ป่วยรายแรกในประเทศอิสราเอลได้รับการยืนยันเมื่อวันที่ 21 กุมภาพันธ์ ค.ศ. 2020 เมื่อพลเมืองหญิงคนหนึ่งได้รับผลตรวจเป็นบวกสำหรับโรคติดเชื้อไวรัสโคโรนา 2019 ที่ศูนย์การแพทย์ชีบาหลังจากการกักด่านบนเรือไดมอนด์พรินเซสในประเทศญี่ปุ่น ด้วยเหตุนี้ จึงมีการกำหนดกฎการแยกกักที่พักอาศัยเป็นเวลา 14 วันสำหรับทุกคนที่เคยไปเยือนเกาหลีใต้หรือญี่ปุ่น และมีการสั่งห้ามผู้ที่ไม่มีถิ่นที่อยู่และไม่ใช่พลเมืองที่อยู่ในเกาหลีใต้เป็นเวลา 14 วันก่อนเดินทางมาถึง
ประเทศอิสราเอลเริ่มบังคับใช้การเว้นระยะห่างทางสังคมตั้งแต่วันที่ 11 มีนาคม และกฎเกณฑ์อื่น ๆ เพื่อจำกัดการแพร่กระจายของการติดเชื้อ การชุมนุมครั้งแรกถูกจำกัดไว้ที่ไม่เกิน 100 คน และในวันที่ 15 มีนาคมตัวเลขนี้ลดลงเหลือ 10 คนโดยผู้เข้าร่วมควรมีระยะห่างระหว่างกัน 2 เมตร (6 ฟุต 7 นิ้ว) ครั้นวันที่ 19 มีนาคม นายกรัฐมนตรี เบนจามิน เนทันยาฮู ได้ประกาศภาวะฉุกเฉินแห่งชาติ โดยกล่าวว่าข้อจำกัดที่มีอยู่จะมีผลบังคับใช้ตามกฎหมาย และผู้ฝ่าฝืนจะถูกปรับ ชาวอิสราเอลไม่ได้รับอนุญาตให้ออกจากบ้านเว้นแต่จำเป็นจริง ๆ บริการที่จำเป็นซึ่งรวมถึงร้านขายอาหาร, ร้านขายยา และธนาคารจะยังคงเปิดให้บริการอยู่ ข้อจำกัดในการเคลื่อที่ได้เข้มงวดยิ่งขึ้นในวันที่ 25 มีนาคมและ 1 เมษายนโดยทุกคนได้รับคำสั่งให้ทำการปิดจมูกและปากนอกบ้าน จากการที่โคโรนาไวรัสได้รับการวินิจฉัยว่าแพร่ระบาดในบเนบรัค ซึ่งมีผู้ติดเชื้อเกือบ 1,000 คนเมื่อต้นเดือนเมษายนที่ผ่านมา คณะรัฐมนตรีได้ลงมติให้เมืองนี้เป็น "เขตหวงห้าม" โดยจำกัดการเข้าออกเป็นระยะเวลาหนึ่งสัปดาห์ ประจวบกับเทศกาลปัสคาในคืนวันที่ 8 เมษายน ฝ่ายนิติบัญญัติสั่งห้ามเดินทาง 3 วันและได้รับคำสั่งให้ชาวอิสราเอลอยู่ห่างจากบ้านไม่เกิน 100 ม. (330 ฟุต) ในคืนปัสคา และเมื่อวันที่ 12 เมษายน ย่านนิกายฮาเรดีในเยรูซาเลมถูกปิด
เมื่อวันที่ 20 มีนาคม ผู้รอดชีวิตจากฮอโลคอสต์วัย 88 ปีในเยรูซาเลมซึ่งต้องทนทุกข์ทรมานจากการเจ็บป่วยก่อนหน้านี้ได้รับการประกาศให้เป็นผู้เสียชีวิตรายแรกของประเทศ
คลื่นลูกแรกของการระบาดได้เกิดขึ้นท่ามกลางภายใต้รัฐบาลรักษาการ เนื่องจากไม่มีการจัดตั้งรัฐบาลผสมใหม่หลังการเลือกตั้งสภานิติบัญญัติแห่งชาติในอิสราเอล ค.ศ. 2020 ซึ่งเป็นครั้งที่สามนับตั้งแต่การยุบรัฐบาลในเดือนธันวาคม ค.ศ. 2018 เนทันยาฮูยังคงทำหน้าที่นายกรัฐมนตรี และถูกกล่าวหาว่าใช้อำนาจเพิ่มเติมของความพยายามในการตรวจสอบรวมถึงควบคุมการแพร่กระจายของไวรัส ซึ่งรัฐบาลแห่งชาติได้สาบานตนเข้ารับตำแหน่งในวันที่ 17 พฤษภาคม ค.ศ. 2020 ส่วนในช่วงระลอกที่สอง การเคลื่อนไหว เช่น 'ธงดำ' และการชุมนุมหน้าที่พักของเนทันยาฮูได้ประท้วงการตอบสนองของรัฐบาลต่อไวรัส กระทั่งช่วงระลอกที่สามในวันที่ 22 ธันวาคม ค.ศ. 2020 รัฐบาลแห่งชาติได้ล่มสลาย ทำให้มีการเลือกตั้งครั้งที่สี่ในรอบสองปี
วัดบ้านค่าย
วัดบ้านค่าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านค่าย อำเภอบ้านค่าย จังหวัดระยอง